Me, Myself and I (Beyoncén kappale)

Me, Myself and I on yhdysvaltalaisen laulaja Beyoncén kappale hänen ensimmäiseltä studioalbumilta "Dangerously in Love" (2003). Kappale julkaistiin albumin kolmantena singlenä 19. lokakuuta 2003. Kappaleen on kirjoittanut Beyoncé Knowles, Scott Storch, Robert Waller ja tuottanut Knowles sekä Storch. 
Kappaleen live-versio "The Beyoncé Experience Live" -livealbumilta oli ehdolla vuoden 2009 Grammy-gaalassa parhaaksi naissolistin R&amp;B lauluesitykseksi. ”Me, Myself and I” nousi Yhdysvaltain Billboard Hot 100 -listan sijalle neljä tehden siitä Beyoncén neljännen peräkkäisen top 5-kappaleen listalla. Kappale on myynyt kultalevyn verran Yhdysvalloissa.
Taustaa ja julkaisu.
Destiny’s Childin kolmannen studioalbumin "Survivor" (2001) jälkeen Beyoncé alkoi työskentelemään debyyttialbuminsa "Dangerously In Love" parissa. Hän totesi, että albumi olisi henkilökohtaisempi kuin aikaisemmat julkaisut, koska nyt hänen tarvitsisi kirjoittaa vain itselleen. ”Me, Myself and I” -kappaleen musiikillinen tyyli eroaa albumin aiempien singlejen tyylistä; Beyoncé halusi kolmanneksi singleksi syvällisemmän ja henkilökohtaisemman kappaleen. Kappaleen julkaisun jälkeen Beyoncé kertoi MTV Newsin Corey Mossille, että ”'Me, Myself And I' on todella voimakas kappale. Se kertoo naisista, jotka kuuntelevat sisäistä ääntään tietäen, että he eivät koskaan tule pettämään itseään.”
”Me, Myself and I” oli kolmas single "Dangerously in Love" -albumilta. Sitä ennen oli julkaistu Crazy in Love Jay-Z:n kanssa ja Baby Boy Sean Paulin kanssa. Kappale lähetettiin rytmisen nykymusiikin ja urbaanin nykymusiikin radiokanaville 19. lokakuuta 2003. Kappaleen CD-single julkaistiin 21. lokakuuta 2003, jonka B-puolella oli Junior Vasquezin remix kappaleesta ”Krazy in Luv”. Virallisesti single julkaistiin Yhdysvalloissa 12. marraskuuta 2003, kun se lähetettiin Contemporary Hit -radiokanaville. 12-tuumainen vinyylisingle julkaistiin Yhdysvalloissa 16. joulukuuta 2003.
Kappale julkaistiin Iso-Britanniassa laajennettuna CD:nä, joka sisälsi live-versiot kappaleista ”Naughty Girl” ja ”Work It Out”. Kanadassa CD-single julkaistiin 30. joulukuuta 2003 ja se sisälsi kappaleen albumiversion sekä kaksi remix-versiota. Australiassa CD-single julkaistiin 16. tammikuuta 2004 ja se sisälsi kappaleen radioversion sekä kolme remix-versiota. Saksassa kappale julkaistiin kolmen kappaleen singlenä.
Sävellys.
Musicnotes.comin nuottien mukaan ”Me, Myself and I” on R&amp;B-kappale, joka esitetään maltillisen hitaassa tempossa. Kappale on kirjoitettu D♭-duuriin; tempo on 84 tavallisessa nelijakoisessa tahtilajissa. Sävelkulku seuraa E♭m9–Fm7–G♭Maj7-sointuja, jotka toistuvat joka toisessa tahdissa. Pitchfork Median Ryan Schreiberin mukaan kappaleessa yhdistyvät funkahtavat koskettimet, liukas bassolinja ja minimalistiset, ohjelmoidut R&amp;B-lyömäsoittimet.
”Me, Myself and I” on täynnä vahvan naisen sanoituksia siitä, miten pitää päänsä pystyssä traumaattisen eron jälkeen. Sanoitukset on rakennettu säkeistö-kertosäe-muotoon jokaisen osan koostuessa kahdesta säkeistöstä.
Vastaanotto.
Kriitikoiden vastaanotto.
PopMattersin Mark Anthony Neal totesi, että ”Beyoncé kuulostaa varmalta” laulaessaan kappaletta. Pitchfork Median Ryan Schreiber totesi, että kappaleen olevan albumin ”huomattavin 80-luvun takaisinveto”, sillä sen ”laajennetut soinnut” tuovat mieleen Patti Austinin ja James Ingramin vuoden 1983 kappaleen ”Baby Come to Me” ja Michael Jacksonin vuoden 1983 kappaleen ”Human Nature” tai hidastetun version Jacksonin kappaleesta ”Baby Be Mine” hänen vuoden 1982 "Thriller" -albumilta. Entertainment Weeklyn Neil Drumming kirjoitti, että ”'Me, Myself and I' kulkee Storchin tunnusomaisen gangsta-kitaran varassa, jota on pehmennetty sopimaan Beyoncén rakkauden tuskaa huokuvaan valitukseen...”. AllMusicin Andy Kellman totesi arvioidessaan Beyoncén toista studioalbumia "B’Day" vuonna 2006, että siltä ei löydy yhtään kappaletta jossa olisi ”samaa sileää eleganssia kuin 'Me, Myself and I' -kappaleessa”. IGN Musicille kirjoittanut Spence D. piti kappaletta tyypillisenä R&amp;B-balladina, jossa on tuttu teema ja jossa Beyoncé laulaa intohimoisesti.
Palkinnot.
Kappale palkittiin ASCAP Pop Music Gaalassa vuoden 2005 eniten esitettynä kappaleena yhdessä Beyoncén kappaleiden ”Baby Boy” ja ”Naughty Girl” kanssa. Liveversio ”Me, Myself and I” -kappaleesta "The Beyoncé Experience Live" -livealbumilta sai ehdokkuuden parhaasta naissolistin R&amp;B-lauluesityksestä vuoden 2009 Grammy-gaalassa.
Listamenestys.
”Me, Myself and I” oli parhaimmillaan Billboard Hot 100 -listan sijalla neljä kaksi viikkoa samaan aikaan kun ”Baby Boy” oli listan sijalla yksi. Kappale pysyi listalla yhteensä 24 listaviikkoa. 30. tammikuuta 2009 single sai kultalevyn Yhdysvalloissa. Lokakuuhun 2010 mennessä ”Me, Myself and I” oli myynyt 119 000 CD:tä Yhdysvalloissa.
Kappaleet.
Yhdysvaltojen 12-tuumainen vinyylisingle
Yhdysvaltojen Remixit
Euroopan ja Britannian CD-single (osa 1)
Euroopan ja Britannian CD-single (osa 2)
Euroopan maxi-single
Saksan maxi-single
Saksan 3-tuumainen Pock It CD